open-index/open-wikipedia-markdown huggingface dataset:
Վերհիշելով իմ տխուր պոռնիկներին (ֆիլմ)

«**Վերհիշելով իմ տխուր պոռնիկներին**» (), Գաբրիել Գարսիա Մարկեսի համանուն վիպակի էկրանավորումը։ Ֆիլմը նկարահանվել է 2011 թվականին։ Պրեմիերան կայացել է 2011 թվականի հոկտեմբերի 13-ին Ռիո դե Ժանեյրոյում։

## Սյուժե
Էլ Սաբիոն պրոֆեսիոնալ լրագրող է, երբեք չի ցանկացել լուրջ հարաբերություններ ստեղծել կանանց հետ։ Նա միշտ նախընտրել է գումար վճարել սեքսի համար։ Իր իննսունամյակի կապակցությամբ ծերունին մի ցանկություն ունի՝ գիշերն անցկացնել երիտասարդ օրիորդի հետ։ Արդյունքում, իր համար անսպասելի, ծերունազարդ լրագրողը սիրահարվում է աղջկան։ Նա ժամանակ է անցկացնում, հետևելով, թե ինչպես է աղջնակը քնում, և վերհիշում է իր անցյալն ու պոռնիկներին... 

Այդ հանդիպումը ծերունու մոտ նոր զգացումներ է արթնացնում։

## Դերերում

## Ծանոթագրություններ

## Արտաքին հղումներ
* «Վերհիշելով իմ տխուր պոռնիկներին» Ֆիլմի պաշտոնական կայքը

Կատեգորիա:2011 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դանիական դրամա ֆիլմեր
Կատեգորիա:Իսպանական դրամա ֆիլմեր
Կատեգորիա:Մեքսիկական դրամա ֆիլմեր
Սարինյան

**Սարինյան**, հայկական ազգանուն։

## Ազգանունը կրողներ
* Գարեգին Բախշիի Սարինյան (1910-1986), արձակագիր, դրամատուրգ, թարգմանիչ։
* Մանե Սերգեյի Սարինյան (ծնվ․ 1957), թարգմանիչ, գրականագետ։
* Սերգեյ Ներսեսի Սարինյան (1924-2017), գրականագետ-քննադատ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Էլեկտրոնային առևտրի ժամանակացույց

Այս էջը **էլեկտրոնային առևտրի ժամանակացույցն** է։ Ներառված են հիմնական մեկնարկները, կարևոր դեպքերը և այլ կարևոր իրադարձություններ։

## Ընդհանուր ակնարկ

## Ժամանակացույց

*

## Ծանոթագրություններ

Կատեգորիա:Առևտուր
Կատեգորիա:Էլեկտրոնային առևտուր
Կատեգորիա:Էլեկտրոնային առևտուր ըստ երկրի
Նոմիզմա

**Նոմիզմա** (հին հունարեն՝ νόμισμα), հին հունարեն բառ, որը նշանակում է «փող», և առաջացել է *nomos* բառից (), որը նշանակում է «որևէ նշանակված բան», «օգտագործում», «սովորույթ», «օրենք», «որոշում» կամ «այն, ինչ սովորական պրակտիկա է»։

*Նոմոս* տերմինը կարող է վերաբերել նաև մոտավորապես 8-գրամանոց աքայական մետաղադրամի անվանական արժեքին։

## Այլ կիրառումներ
Ժամանակակից հունարենում *nomisma* բառը նշանակում է «արժույթ»։ Այն նաև տերմին է, որն օգտագործում են դրամագետները, երբ հիշատակում են *հոգնակի թվով* *մետաղադրամները* (nomismata), որոնց օրինակն է Նումա Պոմպիլիոսի (Հին Հռոմի երկրորդ արքա) *[[Aes rude]]*-ն։

## Տես նաև
* Արիստոտել
* Դրամագիտություն

## Աղբյուրներ
### Ծանոթագրություններ

### Մատենագիտություն
* *Ancient Greek-NOMISMA:* "money", The King James Version (KJV) New Testament Greek Lexicon; Strong's Number:3546 http://www.foreignword.com/Tools/dictsrch_aff.asp?menu=N&query=nomisma&src=CQ&go=Translate&trg=BP 
* Aristotle, NICOMACHEAN ETHICS [1133b 1], translations: a) Thomas Taylor https://www.gutenberg.org/ebooks/8438; b) Sir (William) David Ross KBE http://classics.mit.edu/Aristotle/nicomachaen.5.v.html; c) Harris Rackham https://www.perseus.tufts.edu/cgi-bin/ptext?doc=Perseus%3Atext%3A1999.01.0053&layout=&loc=1133b+1
* *Contemporatary Greek-NOMISMA:* "currency"http://www.kypros.org/cgi-bin/lexicon http://www.in.gr/dictionary/lookup.asp?Word=currency
* Pliny the Elder, The Natural History,BOOK XXXIV. THE NATURAL HISTORY OF METALS. CHAP. 1. (1.)--THE ORES OF BRASS., Editions and translations: English (ed. John Bostock and Henry Thomas Riley| Latin (ed. Karl  Friedrich Theodor Mayhoff)https://www.perseus.tufts.edu/cgi-bin/ptext?doc=Perseus:text:1999.02.0137:book=34:chapter=1

Կատեգորիա:Դրամագիտություն
Կատեգորիա:Դրամական միավորներ
Կատեգորիա:Հունարեն բառեր և արտահայտություններ
Կատեգորիա:Մետաղադրամ
Անկյունային տունը

«**Անկյունային տունը**» (), խորհրդային մանկագիր Արկադի Գայդարի առաջին պատմվածքը, որը գրվել է 1925 թվականի աշնանը և առաջին անգամ հրատարակվել է 1925 թվականի նոյեմբերի 7-ին Պերմի «Զվեզդա» թերթում։ Հեղինակի առաջին ստեղծագործությունն է, որը ստորագրված է ոչ թե նրա *Գոլիկով* իսկական ազգանունով, այլ *Գայդար* կեղծանունով։

## Սյուժե
Վեց հոգուց բաղկացած հեղափոխական ջոկատը (ինքը՝ հեղինակը, նավաստին, Գալկան, Ստեպան-սիբիրյակը, Յաշկան և անանուն մարտիկը), կոտրելով անկյունային տան պատուհանը, դրա մեջ պաշտպանական դիրք են գրավում. անհրաժեշտ է երեք ժամ դիմանալ խաչմերուկում մինչև «կարմիր» գումարտակի ժամանումը Մորոզովկա կայարանից։ Տանտերերը («ալեհեր պարոնը» և նրա դուստրերը) փակված էին խորդանոցում։ Մարտի ընթացքում ջոկատից երեք հոգի սպանվում են։ Բնակարանի տիրոջ դուստրը դուրս է գալիս խորդանոցի պատուհանից և ցանկանում է բացել մուտքի դուռը՝ ներս թողնելով յունկերներին, սակայն նավաստին մաուզերից երեք կրակոցով սպանում է նրան։ Դրսում ինչ-որ մեկը կացնով կոտրում է մուտքի դուռը, հեղինակն առաջարկում է փախչել, բայց նավաստին սպառնում է գնդակահարել նրան նման խոսակցությունների համար։

Փամփուշտներն ավարտվել են, երեք վերապրածներ պատուհանից Վեներայի մարմարե արձանը նետում են պաշարողների գլխին։

Ժամանակի ընթացքում այս անկյունային տունը պահպանվել է, և այնտեղ է տեղակայվում Կլարա Ցետկինի անվան կուսակցական ակումբը։ Կուսակցական հանդիպումների ժամանակ նստելով կարմիր կաշվով պատած փափուկ բազմոցի վրա, որի վրա մահացել է Գալկան, հեղինակը հիշում է անցած իրադարձությունները և Գալկային, որը բոլորից բարձրաձայն էր գոռում՝ «Կեցցե՛ հեղափոխությունը» (ռուս․՝ «Да здравствует революция!»)։

## Քննադատություն
Դմիտրի Բիկովը համարում է, որ պատմվածքը գրված է անտաղանդ («մենք սարսափում ենք հասկանալով, որ, առաջին հերթին, այս տղան երբեք գրող չի դառնա, քանի որ սա հրեշավոր անտաղանդություն է»), այն անվանում է «զարմանալի», և նշում է, որ քաղաքացիական պատերազմի մասնակից երիտասարդ հեղինակը, որը «պատերազմ խաղալուց չի կշտացել», իրականացնում է «մայնրիդովի ներկայացում», հետևաբար, ճակատամարտի նկարագրությունը, անպաշտպան կնոջ մահապատիժը նման է հետաքրքրաշարժ արկածախնդրության, «ռոմանտիկ զառանցանքների» և բնութագրում է հեղինակի «կյանքի և մահվան նշանակությունը բոլորովին չհասկանալը»։ Անկախ նրանից, թե ինչ հանցագործություններ է կատարել հեղինակը քաղաքացիական պատերազմի ժամանակ (Գայդարը մեղադրվում էր այն բանում, որ ծեծերը և նույնիսկ գնդակահարությունները բազմիցս իրականացվել են նրա կողմից պարզապես Իվան Սոլովյովի խմբավորման հետ համագործակցության կասկածանքով», նրա վրա նույնիսկ հարուցվել է № 274 գործը՝ պաշտոնեական դիրքի չարաշահման մեղադրանքով), նա դրանք կատարել է այն պատճառով, որ «ապրել է բացարձակ սուրբ ռոմանտիկ պատկերացումներով՝ շատ կարդացած լինելով դասական արձակ»։

Բիկովի կարծիքով՝ պատմվածքում հեշտությամբ ճանաչվում են «և հոլմսյան, և ինչ ինտոնացիաներ էր ուզում եք, ընդհուպ մինչև Էդգար Պոն»։

## Ծանոթագրություններ

Կատեգորիա:Արկադի Գայդարի ստեղծագործություններ
Hyundai Asan

**Hyundai Asan** (կորեերեն՝ 현대아산) հարավկորեական Hyundai Group կոնգլոմերատի մի մասն է, և խոշոր ներդրող է համարվում Հյուսիսային Կորեայում։ Ընկերությունը ղեկավարում է մի շարք նախագծեր, այդ թվում՝ Կումգանգ լեռան տուրիստական շրջանի հանգստավայրը, և ճանապարհային/երկաթուղային շինարարական աշխատանքներ։ Այն նաև ներգրավված է Կեսոնի արդյունաբերական շրջան նախագծում։

## Hyundai մասնատումը
Hyundai Group-ը նախկինում Հարավային Կորեայի ամենամեծ Chaebol-ն էր, և վերահսկվում էր մի ընտանիքի կողմից։ Այն Ասիական ֆինանսական ճգնաժամից հետո բաժանվեց երեք ենթախմբի։ Չունգ Մոնգ Հունը կառավարման համար պայքարում էր իր ավագ եղբոր՝ Չունգ Մոնգ Կուի հետ, ով գլխավորում է Hyundai Group-ի մեկ այլ մասը՝ ավտոարտադրող Hyundai Motor Company-ն։

## Մեղադրանքներ կոռուպցիայի մեջ
Hyundai Asan-ը մեղադրվում է Հարավային Կորեայի նախկին նախագահ Կիմ Դե Չժունի նախագահության օրոք Հյուսիսային Կորեա 100 միլիոն դոլար անօրինական փոխանցմանը նպաստելու մեջ։ Գումարը ենթադրաբար օգտագործվել է Հյուսիսային Կորեայի առաջնորդ Կիմ Ջոնգ Իլին համոզելու համար մասնակցել 2000 թվականի միջկորեական գագաթնաժողովին։ Hyundai Asan-ը Հյուսիսային Կորեայում արդյունաբերական պարկ, միջսահմանային ճանապարհներ և երկաթուղային գծեր է կառուցել։ Քաղաքական դժվարությունների պատճառով նախագծերի ձգձգումը լուրջ ֆինանսական ճնշում է գործադրել ընկերության վրա։ 
Hyundai Asan-ի ղեկավար Չունգ Մոնգ Հունին կոռուպցիայի և յուրացման մեղադրանք է առաջադրվել։ Չունգին դատել են ընկերության հաշվապահական հաշվառման փաստաթղթերը մանիպուլյացիայի ենթարկելու մեղադրանքով՝ գաղտնի փոխանցումները թաքցնելու և ավելի քան տասներկու միլիոն դոլար ընկերության միջոցները կաշառք տալու համար։ 2003 թվականի օգոստոսի 4-ին նա ինքնասպան է եղել՝ ցած նետվելով իր 12-րդ հարկի գրասենյակից։

## Kaesong արդյունաբերական պարկ
2000-ականների սկզբին Հյուսիսային Կորեան համաձայնագիր է կնքել հարավկորեական Hyundai Asan ընկերության հետ՝ Kaesong արդյունաբերական պարկի կառուցման համար, որը գտնվում է Հյուսիսային Կորեայի և Հարավային Կորեայի սահմանի մոտ։ Այս Արդյունաբերական պարկի միջոցով  124 ընկերություններ օգտվեցին Հյուսիսային Կորեայի ավելի քան 54,000 ցածր գնով աշխատուժից, ովքեր աշխատում էին պատրաստելով ցածրորակ ապրանքներ, ինչպիսիք են՝  կոշիկներ, հագուստ և ժամացույցներ։ Kaesong արդյունաբերական պարկը գործել է մինչև 2016 թվականի փետրվար։

## Տես նաև
* Կորեայի բաժանում
* Հյուսիսային Կորեայի տնտեսություն

## Ծանոթագրություններ

Կատեգորիա:1999 հիմնադրված ընկերություններ
Կատեգորիա:Հարավկորեական ընկերություններ
ՄԱԿ-ի կլիմայի փոփոխության համաժողով (2024)

2024 թվականին ՄԱԿ-ի Կլիմայի փոփոխության համաժողովը,  UNFCCC կողմերի համաժողովը, որն առավել հայտնի է որպես COP29, կլինի Միավորված ազգերի կազմակերպության Կլիմայի փոփոխության 29-րդ համաժողովը։ COP29-ը կանցկացվի Ադրբեջանի մայրաքաղաք Բաքվում։ Մուխթար Բաբաևը նախագահելու է COP29-ը։

## COP29 կլիմայի հանձնաժողով
### COP29-ի նախագահ
Ադրբեջանը 2024 թվականի մարտին Մուխթար Բաբաևին նշանակել է COP29-ի նախագահ։ Մուխթար Բաբաևը Ադրբեջանի Հանրապետության էկոլոգիայի և բնական պաշարների նախարարն է և SOCAR-ի՝ Ադրբեջանի ազգային նավթային ընկերության նախկին փոխնախագահը։

### Փոփոխություններ հանձնաժողովում
Կոնֆերանսի հանձնաժողովն ի սկզբանե բաղկացած էր 28 հոգուց։ Կլիմայի փոփոխության վերաբերյալ ՄԱԿ-ի շրջանակային կոնվենցիայի գործադիր քարտուղար Քրիստիանա Ֆիգերեսի և այլոց կողմից հնչեցրած քննադատությունից հետո ևս երկու տղամարդ և տասնմեկ կին ավելացվեցին խմբին։

## Ադրբեջանում կլիմայական կոնֆերանսների նախապատմությունը
2018 թվականին ուսանողների գլխավորած oikos Baku կազմակերպությունը, Ադրբեջանում կլիմայի փոփոխության առաջնորդներին վերապատրաստելու համար, կազմակերպեց ՄԱԿ-ի մոդելի ընդլայնված COP23.5 մոդելը՝ UNFCCC-ի համար։ 
 

thumb|oikos Baku COP23.5 մոդելի պաստառ

COP23.5-ի քննարկման գործընթացին ավելի քան 30 պատվիրակներ էին ներկա  տարբեր երկրներից։

## Քննադատություն
COP29-ը Ադրբեջանում հյուրընկալելու որոշումը` մարդու իրավունքների խախտման պատճառով, իրավապաշտպանների և քաղաքական վերլուծաբանների կողմից քննադատության է ենթարկվել։ Ամերիկյան ձեռնարկությունների ինստիտուտի (AEI) ավագ գիտաշխատող և Պենտագոնի նախկին պաշտոնյա Մայքլ Ռուբինը գրել է, որ Ադրբեջանի հաղթանակը COP-ը հյուրընկալելու հարցում կարող է հակադարձ արդյունք տալ։ «Խավիարային դիվանագիտությունը և PR ընկերությունների հաղորդագրությունները կարող են ազդել միամիտների, անգրագետների կամ հեշտությամբ գնվող մարդկանց վրա, բայց նաև լույս կսփռվի երկրի ռենտիերիզմի, կոռուպցիայի և չարաշահումների վրա»։

Հաղորդակցության ստրատեգ Ստեֆան Պեչդիմալջին գրել է, որ «երբ  Բաքվի COP29-ի ընթացքում մասնակիցները նաև այցելեն տարածք, որը տեղացի գիտնականների շրջանում հայտնի է որպես «աշխարհի էկոլոգիապես ամենաավերված տարածքը»։ Սիմոն Մաղաքյանը Time-ի հոդվածում Ադրբեջանին բնութագրում է որպես «ռեպրեսիվ նավթային ագրեսոր», որի կեղծ բնապահպանությունը «ծաղրում է էկզիստենցիալ ճգնաժամը, որին մենք հանդիպում ենք որպես տեսակ» և Աշխարհի ամենակարևոր գործերի նկատմամբ «խաթարում է վստահությունը»։ Ըստ ԱՄՆ կառավարության Միջազգային Առևտրի վարչության տվյալների՝ նավթի և գազի արդյունահանումը կազմում է Ադրբեջանի ՀՆԱ-ի կեսը և 2022 թվականի արտահանման եկամուտի 92,5%-ը։

Փարիզի քաղաքապետ Անն Իդալգոն հայտարարել է, որ Բաքվի COP29-ին չի մասնակցի՝ Ադրբեջանին մեղադրելով 2023 թվականի սեպտեմբերին Լեռնային Ղարաբաղի տարածաշրջանում հայերի էթնիկ զտումների մեջ։

## Ծանոթագրություններ

Կատեգորիա:2024 Ադրբեջանում
Կատեգորիա:2024 կոնֆերանսներ
Կատեգորիա:2024 միջազգային հարաբերություններում
Կատեգորիա:2024 շրջակա միջավայրում
Մարտին Օլսոն

**Մարտին Թոնի Վայկվա Օլսոն** (,), շվեդ ֆուտբոլիստ, շվեդական «Մալմյոյի» և Շվեդիայի հավաքականի պաշտպան։

## Ակումբային կարիերա
Մարտին Օլսոնի կարիերան սկսվել է «Հեգաբորգում», որտեղ նույնպես ժամանակին սկսել է շվեդ հայտնի ֆուտբոլիստ Հենրիկ Լարսոնը։ Այնտեղ Մարտինն իր խաղով գրավել է եվրոպացի սկաուտների ուշադրությունը և 2006 թվականի հունվարին պայմանագիր է կնքել «Բլաքբըրն Ռովերսի» երիտասարդական թիմի հետ։

Հիմնական թիմի կազմում նորամուտը նշել է ՈՒԵՖԱ-ի գավաթում 2007/08 մրցաշրջանում, որտեղ վերջին րոպեներին դուրս է եկել փոխարինման։ 2007 թվականի դեկտեմբերի 30-ին «Դերբի Քաունթիի» դեմ խաղում ակումբի կազմում նորամուտը նշել է Պրեմիեր լիգայում՝ փոխարինման դուրս գալով 84-րդ րոպեին։ 2008 թվականի մայիսին երկարաձգել է պայմանագիրը «Բլաքբըրն Ռովերսի» հետ մինչև 2012 թվականի ամառ։ 2008 թվականի սեպտեմբերի 24-ին «Բլաքբըրն Ռովերսի» կազմում լիգայի գավաթի «Էվերթոնի» հետ խաղում խփել է իր առաջին գոլը։ Պրեմիեր լիգայում առաջին գնդակը գրանցվել է 2010 թվականի փետրվարի 10-ին։ Այդ օրը «Բլաքբըրն Ռովերսը» հյուրընկալել էր «Հալլ Սիթիին», և Օլսոնի գնդակը միակն էր խաղում։ 2010 թվականի հունիսին Մարտինը նոր հնգամյա պայմանագիր է կնքել «Բլաքբըրն Ռովերսի» հետ, որը ուժի մեջ էր մինչև 2015 թվականի ամառը։

2013 թվականի հուլիսին Օլսոնը տեղափոխվել է «Նորվիչ Սիթի», որի հետ կնքել է քառամյա պայմանագիր։ 2017 թվականի հունվարի 17-ին հայտնի է դարձել Օլսոնի՝ «Սուոնսի Սիթի» տեղափոխության մասին՝ մոտ 4 միլիոն ֆունտ ստեռլինգով։

## Կարիերա հավաքականում
Օլսոնը մի քանի հանդիպում է անցկացրել Շվեդիայի (Մ-19) և Շվեդիայի (Մ-21) հավաքականներում։ Հիմնական հավաքականի կազմում անցկացրել է 38 հանդիպում և դարձել 5 գոլի հեղինակ։ 2012 և 2016 թվականների Եվրոպայի առաջնությունների մասնակից։ Երկու առաջնություններում էլ մասնակցել է Շվեդիայի հավաքականի բոլոր խաղերին․ հավաքականը երկու անգամ էլ լքել է մրցաշարը խմբային փուլից հետո։

Օլսոնն ընդգրկվել է Եվրոպայի 2020 թվականի առաջնության հավաքականի կազմում, սակայն վնասվածքի պատճառով չի կարողացել մեկնել մրցաշարի և փոխարինվել է Պիեռ Բենգտսոնով։

## Անձնական կյանք
Ունի երկվորյակ եղբայր՝ Մարկուսը, որը խաղում է «Բլաքբըրն Ռովերսում»։ Նրանց հայրը շվեդ է, մայրը՝ Քենիայի բնիկ։ Նրա քույրը հանդիպել է գերմանացի հայտնի բասկետբոլիստ Դիրք Նովիցկիի հետ։

## Ծանոթագրություններ

## Արտաքին հղումներ
* 
* 
* 
* 
* 

 
Կատեգորիա:Բլաքբըրնի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Լեռնային հողեր

**Լեռնային հողեր**, լեռներում ձևավորվող հողերի աշխարհագրական խումբ։ 

## Նկարագրություն
Հարթավայրային հողերից (հատկապես՝ զառիթափ լանջերի) տարբերվում են փոքր հզորությամբ, խճայնությամբ, առաջնային միներալների առատությամբ, հստակ չարտահայտված պրոֆիլով։ Լեռնային հողերում զարգացած են հողի խոնավության լանջային հոսանքները, որոնք, լանջերի վերին և միջին հատվածներից հեռացնելով հողառաջացման նյութերը, խոչընդոտում են իլյուվիալ հորիզոնների ձևավորմանը։ Սակայն դրանցից ձևավորվում են լանջերի ստորին հատվածներում։ Լեռնային հողերի տարածումը ենթակա է վերընթաց գոտիականության, այսինքն` կախված է տեղանքի բարձրության, օդի ջերմաստիճանի և տեղումների քանակի փոփոխություններից։ Լեռներում հանդիպում են հարթավայրերում գոյացող հողերի գրեթե բոլոր գենային տիպերը։ Սակայն միայն լեռներին են բնորոշ լեռնամարգագետնային, (թթվային, վերին ճմային հորիզոնում պարունակում են 13–20 % հումուս), լեռնամարգագետնատափաստանային (լեռնամարգագետնային հողերից տարբերվում են պակաս հումուսայնությամբ և չեզոքին մոտ հիմնայնությամբ), լեռնային ենթագորշ (ուժեղ թթվային են, վերին հորիզոնները՝ հումուսով հարուստ) հողերը։ Լեռնային հողերից ՀՀ-ում առավել տարածում ունեն լեռնամարգագետնային, լեռնային սևահողերը։

Կատեգորիա:Գյուղատնտեսություն
Կատեգորիա:Հողագիտություն
Ռոբի Բրեյդի

**Ռոբերտ Բրեյդի** (,), առավել հայտնի է որպես **Ռոբի Բրեյդի** (), իռլանդացի ֆուտբոլիստ, «Պրեստոն Նորթ Էնդ» ակումբի և Իռլանդիայի ազգային հավաքականի եզրային կիսապաշտպան։

## Ակումբային կարիերա
Ռոբերտ Բրեյդին ծնվել է Հյուսիսային Դուբլինում և հանդես է եկել Իռլանդիայի տարբեր տարիքի պատանեկան հավաքականներում, ինչպես նաև տեղի «Սենթ Քևինս Բոյս» ակումբում։ Նրան նկատել են անգլիական «Մանչեսթեր Յունայթեդի» սկաուտները, իսկ 2008 թվականի հունվարին իռլանդացին տեղափոխվել է «Մանչեսթեր Յունայթեդի» ակադեմիա։ Արդեն նույն թվականի հունվարի 19-ին իր նորամուտն է նշել «Մանչեսթեր Յունայթեդի» մինչև 18 տարեկանների թիմում՝ «Լիվերպուլի» հասակակիցների հետ խաղում։ Արդեն երկու ամիս անց Ռոբին «Նյուքասլի» դեմ խաղում իր նորամուտն է նշել ակումբի պահեստային թիմի կազմում։ 2008 թվականի հուլիսին Բրեդին ստորագրել է իր առաջին սիրողական պայմանագիրը։ Հաջորդ երկու մրցաշրջաններում եղել է «Յունայթեդի» մինչև 18 տարեկանների թիմի հիմնական կազմի խաղացող, ինչպես նաև պարբերաբար ներգրավվել է պահեստայինների կազմում։ 2010/11 մրցաշրջանում իռլանդացին սկսել է պարբերաբար հանդես գալ պահեստային կազմում։ 2010 թվականի հոկտեմբերի 26-ին նա ընդգրկվել է «Վուլվերհեմփտոնի» դեմ ֆուտբոլային լիգայի գավաթի խաղարկության հիմնական կազմի հայտացուցակում, սակայն ամբողջ խաղն անցկացրել է պահեստայինների նստարանին։

2011 թվականի հուլիսի 19-ին Ռոբի Բրեդին վարձավճարով տեղափոխվել է «Հալլ Սիթի» մինչև դեկտեմբերի 31-ը։ Օգոստոսի 5-ին «Բլեքփուլի» դեմ խաղով իր նորամուտն է նշել «վագրերի» կազմում։ Օգոստոսի 27-ին խփել է իր առաջին գոլը «Հալլի» կազմում «Ռեդինգի» դեմ պաշտոնական հանդիպման ժամանակ։ 2012 թվականի հունվարին «Հալլ Սիթին» երկարաձգել է իռլանդացու վարձակալությունը մինչև 2011/12 մրցաշրջանի ավարտը։ Ընդհանուր առմամբ, «Հալլ Սիթիում» վարձակալության ընթացքում Բրեդին մասնակցել է 41 հանդիպման և դարձել 3 գոլի հեղինակ։

2012 թվականի սեպտեմբերի 26-ին Ռոբի Բրեյդին պաշտոնական հանդիպման ժամանակ իր նորամուտն է նշել «Մանչեսթեր Յունայթեդի» հիմնական կազմում՝ փոխարինման դուրս գալով Ալեքսանդր Բյուտներին «Նյուքասլ Յունայթեդի» դեմ Ֆուտբոլային լիգայի գավաթի խաղում։

2013 թվականի հունվարին տեղափոխվել է «Հալլ Սիթի»։ Տրանսֆերի գումարը չի հրապարակվում։

2015 թվականի ամառային տրանսֆերային պատուհանի ժամանակ տեղափոխվել է «Նորվիչ Սիթի»:։ Տրանսֆերի գումարը չի հրապարակվում։

## Կարիերա հավաքականում
Ռոբբին հանդես է եկել Իռլանդիայի տարբեր տարիքային հավաքականներում։ 2010 թվականի սեպտեմբերին նորամուտը նշել Է Իռլանդիայի երիտասարդական հավաքականում։ 2012 թվականի սեպտեմբերին հրավիրվել է իր երկրի առաջին հավաքական՝ Օմանի հավաքականի դեմ ընկերական խաղին մասնակցելու։ Սեպտեմբերի 11-ին ազգային հավաքականի կազմում նորամուտը նշել է այդ խաղում և դարձել է մեկ գոլի հեղինակ, իսկ իռլանդացիները հաղթել են 4:1 հաշվով։

## Վիճակագրություն

(Վերահղված է 2013 թվականի սեպտեմբերի 28-ի դրությամբ)

## Անձնական կյանք
Ռոբերտի կրտսեր եղբայրը՝ Գարեթը, հանդես է եկել Իռլանդիայի մինչև 17 տարեկանների հավաքականում։

## Ծանոթագրություններ

## Արտաքին հղումներ
* Профиль футболиста  на официальном сайте Премьер-лиги
* Профиль футболиста на официальном сайте Футбольной ассоциации Ирландии

Կատեգորիա:Իռլանդացի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Յունես Նամլի

**Յունես Նամլի** (, ), դանիացի ֆուտբոլիստ, հոլանդական «ՊԵԿ Զվոլեն» ակումբի վինգեր։

## Ակումբային կարիերա
### «ԱԲ Գլադսաքսե»
Նամլին իր պրոֆեսիոնալ կարիերան սկսել է հայրենի քաղաքի «ԱԲ Գլադսաքսե» ակումբում։ 2013 թվականի հուլիսի 28-ին «Հորսենսի» դեմ խաղում իր նորամուտն է նշել Դանիայի առաջին դիվիզիոնի առաջնությունում։ 2014 թվականի ապրիլի 12-ին «Հոբրոյի» դեմ խաղում Յունեսը խփել է իր առաջին գոլը «ԱԲ Գլադսաքսեի» կազմում։

### «Հերենվեն»
2015 թվականի սկզբին Նամլին երկուսուկես տարվա պայմանագիր է կնքել հոլանդական «Հերենվենում»։ 2015 թվականի հունվարի 24-ին «Վիտեսի» դեմ տնային խաղում իր նորամուտն է նշել Նիդերլանդների ֆուտբոլի առաջնությունում (4:1)։

### ՊԵԿ Զվոլե
2017 թվականի ամռանը ֆուտբոլիստի պայմանագիրն ավարտվել է և ազատ գործակալի կարգավիճակով պայմանագիր է կնքել «ՊԵԿ Զվոլեի» հետ։ 2017 թվականի օգոստոսի 13-ին «Ռոդայի» դեմ տնային խաղում իր նորամուտն է նշել նոր թիմի կազմում (4:2)։ Այդ խաղում նա գոլային փոխանցում է կատարել Դիրկ Մարսելիսին։ 2017 թվականի հոկտեմբերի 28-ին «Ադո Դեն Հաագի» դեմ տնային խաղում Յունեսը խփել է իր առաջին գոլը «Զվոլեի» կազմում (2:0)։

### «Կրասնոդար»
2019 թվականի մայիսի 22-ին Նամլին տեղափոխվել է ռուսական «Կրասնոդար»՝ կնքելով քառամյա պայմանագիր։ 2019 թվականի հուլիսի 14-ին «Ախմատի» դեմ արտագնա խաղում նորամուտը նշել է ՌՊԼ-ում «Կրասնոդարի» կազմում (1:0)։ 2019 թվականի հուլիսի 20-ին «Ուֆայի» դեմ արտագնա խաղում դարձել է գոլի հեղինակ(2:3)։

### «Կոլորադո Ռեփիդզ»
2020 թվականի հունվարի 15-ին Նամլին MLS-ի «Կոլորադո Ռեփիդզ» ակումբը նրան վերցրել է երկամյա վարձակալության՝ հետգնման տարբերակով՝ ստանալով նշանակված խաղացողի կարգավիճակ։ Ամերիկյան լիգայում իր նորամուտը նշել է 2020 թվականի փետրվարի 29-ին «Դի Սի Յունայթեդի» դեմ մրցաշրջանի մեկնարկային տուրի խաղում։ 2020 թվականի մարտի 7-ին «Օռլանդո Սիթիի» դեմ խաղում խփել է իր առաջին գոլը *MLS*։ 2021 թվականին կոճի վնասվածքի պատճառով բաց եմ թողել չորս ամիս՝ մայիսի 8-ից սեպտեմբերի 19-ը։ 2021 թվականի մրցաշրջանի ավարտից հետո «Կոլորադո Ռեփիդզը» «Կրասնոդարից» չի գնել Նամլին։

### «Սպարտա»
2022 թվականի հունվարի 11-ին Նամլիին վարձակալել է Ռոտերդամի «Սպարտան» մինչև 2022 թվականի ամառը։ «Սպարտայի» կազմում իր նորամուտը նշել է 2022 թվականի հունվարի 16-ին՝ «Կամբուրի» դեմ խաղում։

2022 թվականի հուլիսի 11-ին նա «Սպարտայի» հետ կնքել է ամբողջական երեք տարվա պայմանագիր։

## Ձեռքբերումներ
Ռուսաստանի առաջնության բրոնզե մեդալակիր՝ 2019/20

## Ակումբային վիճակագրություն

## Ծանոթագրություններ

Կատեգորիա:Ակադեմիսկի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Դանիացիներ
Կատեգորիա:Զվոլեի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Սպարտա Ռոտերդամի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Ֆուտբոլի կիսապաշտպաններ
Ուիլ Գրիգ

**Ուիլյամ Դոնալդ Գրիգ** (,), հյուսիսիռլանդացի ֆուտբոլիստ, «Չեսթերֆիլդ» ակումբի հարձակվող։ Հանդես է եկել Հյուսիսային Իռլանդիայի հավաքականում։ 2016 թվականի Եվրոպայի առաջնության մասնակից։

## Ակումբային կարիերա
Գրիգը անգլիական «Բիրմինգհեմ Սիթիի» սան է։ 2007 թվականին չի կարողացել պայմանագիր կնքել ակումբի հետ և տեղափոխվել է Միդլենդի ֆուտբոլային դաշինքի «Սթրեթֆորդ Թաուն» ակումբ, որտեղ անցկացրել է ընդամենը երկու հանդիպում։ 2008 թվականի ամռանը, չնայած «Վեստ Բրոմվիչ Ալբիոնի» հետաքրքրությանը, Ուիլը տեղափոխվել է «Ուոլսոլ»։ Դեկտեմբերի 20-ին «Չելտենհեմ Թաունի» դեմ խաղում իր նորամուտն է նշել Անգլիայի առաջին լիգայում։ 2011 թվականի հունվարի 11-ին «Բրիստոլ Ռովերսի» դեմ խաղում Գրիգը խփել է իր առաջին գոլը «Ուոլսոլի» կազմում։ 2013 թվականի փետրվարի 26-ին հեթ-տրիկի հեղինակ է դարձել «Կարլայլ Յունայթեդի» դեմ խաղում։ 2012/2013 մրցաշրջանում Ուիլը դարձել է 20 գոլի հեղինակ և ճանաչվել թիմի տարվա լավագույն ֆուտբոլիստ։

Նույն թվականի ամռանը Գրիգը եռամյա պայմանագիր է կնքել «Բրենտֆորդ» ակումբի հետ։ Օգոստոսի 3-ին «Պորտ Վեյլի» դեմ խաղում իր նորամուտն է նշել նոր թիմում։ Օգոստոսի 10-ին «Շեֆիլդ Յունայթեդի» դեմ խաղում Ուիլը դուբլի հեղինակ է դարձել՝ իր առաջին գոլերը խփելով «Բրենտֆորդի» կազմում։

2014 թվականի ամռանը Գրիգը վարձավճարով տեղափոխվել է «Միլթոն Քինս Դոնս»։ Օգոստոսի 9-ին «Ջիլինգհեմի» դեմ խաղում նորամուտն է նշել նոր թիմում։ Նույն խաղում Ուիլն իր առաջին գոլը խփել է «ՄԿ Դոնսի» կազմում։ Օգոստոսի 26-ին «Մանչեսթեր Յունայթեդի» դեմ Անգլիայի գավաթի խաղում դարձել է դուբլի հեղինակ։

2015 թվականի ամռանը Գրիգը տեղափոխվել է «Ուիգան Ատլետիկ»։ Օգոստոսի 8-ին «Քովենթրի Սիթիի» դեմ խաղում նորամուտն է նշել նոր ակումբում։ Օգոստոսի 11-ին Անգլիական լիգայի գավաթի խաղարկության «Բերիի» դեմ խաղում Ուիլն իր առաջին գոլն է խփել «Ուիգանի» կազմում։

## Միջազգային կարիերա
2012 թվականի հունիսի 2-ին Նիդեռլանդների հավաքականի դեմ ընկերական խաղում Գրիգը նորամուտը նշել է Հյուսիսային Իռլանդիայի հավաքականի կազմում։ 2016 թվականի մայիսի 27-ին Բելառուսի հավաքականի դեմ խաղում խփել է իր առաջին գոլը ազգային թիմի կազմում։

2016 թվականի ամռանը Ուիլը Ֆրանսիայում մասնակցել է Եվրոպայի առաջնությանը։ Մրցաշարում պահեստային էր և խաղադաշտ դուրս չի եկել։

### Գոլեր Հյուսիսային Իռլանդիայի հավաքականի կազմում

## Ծանոթագրություններ

## Արտաքին հղումներ
* Northern Ireland stats at Irish FA

 
Կատեգորիա:Բրենտֆորդի ֆուտբոլիստներ
Կատեգորիա:Հյուսիսային Իռլանդիայի հավաքականի ֆուտբոլիստներ
Կատեգորիա:Միլթոն Քինս Դոնսի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Հյուսիսիռլանդացի ֆուտբոլիստներ
Կատեգորիա:Չեստերֆիլդի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Խաղողագիտություն

**Խաղողագիտություն**, ուվոլոգիա ( – խաղող և  – խոսք,  ուսմունք), գիտություն խաղողի ողկույզի և պտուղների կառուցվածքային բաղադրամասերի և նրանց հատկությունների (որպես սննդի արդյունաբերության հումքի) մասին։ «Խաղողագործություն» եզրույթը և խաղողի սորտերի խաղողագիտության նկարագրության մեթոդիկան առաջարկել է ռուս գիտնական Ն. Ն. Պրոստոսերդովը։

## Նկարագրություն
Խաղողագիտւթյան հիմնական դրույթի էությունն այն է, որ խաղողի տեխնոլոգիական հատկությունները որոշվում են բնական պայմաններով, սորտերի առանձնահատկություններով և նրանց աճեցման եղանակներով։ Ողկույզի մեխանիկական կազմի ուսումնասիրությունը հնարավորություն է տալիս հաստատել ողկույզի, նրա կմախքի զանգվածի, իսկ պտուղների համար՝ պտղամաշկի, պտղամսի, սերմերի և հյութի հարաբերակցությունը։ Պտուղների մեխանիկական հատկությունների վերլուծությունը հնարավորություն է տալիս որոշել պտղակոթին նրանց կպման ամրությունը և ճզմման հանդեպ դիմադրությունը։ Խաղողագիտւթյունն ուսումնասիրում է նաև խաղողի պտուղների քիմիական կազմը, նրանց հասունացման շարժը և տալիս է սորտի օրգանոլեպտիկ գնահատականը։ Խաղողագիտությանը լրացնում է խաղողագրությունը։ Խաղողագիտության տվյալների հիման վրա սննդի արդյունաբերությունը մշակում է խաղողի սորտին համապատասխան վերամշակման տեխնոլոգիա։

Կատեգորիա:Գյուղատնտեսություն
Կատեգորիա:Այգեգործություն
Կարմիր զանգեր։ Ֆիլմ 1։ Մեքսիկան կրակի մեջ

«**Կարմիր զանգեր։ Ֆիլմ 1։ Մեքսիկան կրակի մեջ**» (), ռեժիսոր Սերգեյ Բոնդարչուկի ֆիլմը 1910-1917 թվականների մեքսիկական հեղափոխության իրադարձությունների մասին։ Ֆիլմի հիմքում ընկած է Ջոն Ռիդի «Ապստամբած Մեքսիկա» գիրքը, ինչպես նաև փաստեր գրողի կենսագրությունից։ «Կարմիր զանգեր»  երկերգության առաջին մասն է։

## Սյուժե
1913 թվական, Մեքսիկա։ Երկրում քաղաքացիական պատերազմ է բռնկվում։ Երկու գյուղացիական բանակներ՝ հարավում Էմիլիանո Սապատայի և հյուսիսում Ֆրանցիսկո («Պանչո») Վիլյայի գլխավորությամբ, ծանր մարտերով շարժվում են դեպի բռնապետ գեներալ Հուերտայի զորքերի կողմից գրավված մայրաքաղաք։ Մարտերի ամենաթեժ պահին հյուսիսային բանակ է ժամանում ամերիկացի լրագրող Ջոն Ռիդը՝ ապստամբ գյուղացիների առաջնորդ Պանչո Վիլյայից հարցազրույց վերցնելու նպատակով։

## Դերերում
* Ֆրանկո Ներո – *Ջոն Ռիդ
* [[Ուրսուլա Անդրես]] – *Մեյբլ Դոջ
* Խորխե Լուկե – *[[Էմիլիանո Սապատա]]
* Էրակլիո Սեպեդա – *Պանչո Վիլյա
* Բլանկա Գուերա – *Իզաբել
* Խորխե Ռեյնոսո – *Լանգինոսա, Վիլյայի բանակի մարտիկ
* Միրձա Մարտինսոնե – *Բեսսի Բիթի
* Ալեքսեյ Եմելյանով – *ինժեներ
* Թենգիզ Դաուշվիլի – *Ստալին

== Մրցանակներ ==
* «Բյուրեղապակյա գլոբուս» գլխավոր մրցանակ - Կարլովի Վարիի միջազգային կինոփառատոն, 1982 թվական,
* ԽՍՀՄ ժուռնալիստների միության մրցանակ - Սերգեյ Բոնդարչուկ, 1982 թվական, Տաշքենդի միջազգային կինոփառատոն,
* [[ԽՍՀՄ Պետական մրցանակ|ԽՍՀՄ պետական մրցանակ]] - Սերգեյ Բոնդարչուկ, 1984 թվական,
* ԽՍՀՄ պետական մրցանակ - Վադիմ Յուսով, 1984 թվական։

== Տես նաև ==
* [[Կարմիր զանգեր։ Ֆիլմ 2։ Ես տեսել եմ նոր աշխարհի ծնունդը]]

== Ծանոթագրություններ ==


== Գրականություն ==
* *Ямпольская Н.'' — Фильм о Джоне Риде (О съемках совмест. фильма СССР и Мексики «Красные колокола») // Советская молодежь, 10 января 1982

## Արտաքին հղումներ
* «Կարմիր զանգեր։ Ֆիլմ 1։ Մեքսիկան կրակի մեջ» ֆիլմը «Энциклопедия отечественного кино» կայքում
* «Կարմիր զանգեր։ Ֆիլմ 1։ Մեքսիկան կրակի մեջ» ֆիլմը  «Մոսֆիլմի» կայքում

Կատեգորիա:1982 ֆիլմեր
Կատեգորիա:Խորհրդային ֆիլմեր
Կատեգորիա:Սերգեյ Բոնդարչուկի ֆիլմեր
Կատեգորիա:Խորհրդային պատմական ֆիլմեր
Բարուք

**Բարուք**(), քաղաք Իրանի հյուսիս-արևմուտքում` Արևմտյան Ադրբեջան օսթանում, Բարուք շահրեստանի վարչական կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևմտյան Ադրբեջան օսթանի հարավարևելյան մասում` օսթանի վարչական կենտրոն Ուրմիա քաղաքից մոտ 124 կմ հարավ-արևելք, Միանդոաբ քաղաքից 15 կմ արևելք։

## Բնակչություն
Բնակչությունը 2016 թվականի մարդահամարի տվյալներով կազմում էր 4 225 մարդ, որոնք կազմում էին 1 345 տնտեսություն։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում իրանական ադրբեջանցիներ են։

## Ծանոթագրություններ

Կատեգորիա:Իրանի քաղաքներ
Բոլետո

աջից|մինի| Բրազիլիայի բանկերի դաշնության սահմանած բոլետոյի լռելյայն կառուցվածքի նմուշ
**Boleto bancário**, որը պարզապես կոչվում է ***բոլետո*** (թարգմանաբար՝ բանկային տոմս), վճարման եղանակ Բրազիլիայում, որը կարգավորում է Բրազիլիայի բանկերի դաշնությունը՝ FEBRABAN-ը։

## Նկարագրություն
Բոլետոն, որը կարելի է համարել պրոֆորմա-հաշիվ, կարող է վճարվել ցանկացած բանկի, փոստային բաժանմունքի, վիճակախաղի գործակալի և որոշ սուպերմարկետների բանկոմատներում, մասնաճյուղերում և համացանցային բանկինգում մինչև նրա վերջնաժամկետը։ Ժամկետը լրանալուց հետո այն կարող է վճարվել միայն թողարկող բանկային հաստատություններում։ Բոլետոն կարող է հավաքագրել միայն Բրազիլիայի տարածքում լիազորված վճարների հավաքման գործակալը։

Բաց կոդով նախագծերը, ինչպիսին է *BoletoPHP*-ն, վաճառողներին թույլ է տալիս առանց բանկի հետ շփվելու ստեղծել չգրանցված *Boleto Bancários*։

## Ժամանակագրություն
* 1993 թվականի հոկտեմբեր՝ Կենտրոնական բանկի նորմատիվ ցուցումով բոլետոյի ստեղծում
* 2009 թվականի հոկտեմբեր՝ ուղղակի դեբետը, որը փոխարինում է բոլետոների հանձնումն ու ուղարկումը, ունի մեկ միլիոն բաժանորդ
* 2018 թվականի մարտ՝ թողարկված բոլոր բոլետոները պետք է գրանցվեն։ Պարզ բոլետոյի մարում
* 2019 թվականի մարտ՝ ժամկետանց բոլետոները կարող են վճարվել ցանկացած բանկում
* 2024 թվականի մարտ՝ մինչև ժամը 13:30-ը վճարված բոլետոները կարող են մարվել նույն օրը

## Տես նաև
* Հաշվարկային հաշիվ
* Pix (վճարային համակարգ)

## Ծանոթագրություններ

## Արտաքին հղումներ
* Բրազիլիայի բանկերի դաշնություն

Կատեգորիա:Բրազիլիայի տնտեսություն
Կատեգորիա:Վճարային համակարգեր
Սարուխանյան

**Սարուխանյան**, հայկական ազգանուն։

## Ազգանունը կրողներ
* Գագիկ Քերոբի Սարուխանյան (ծնվ․ 1962), հասարակական, քաղաքական գործիչ, ազատամարտիկ։
* Կարեն Հակոբի Սարուխանյան (ծնվ․ 1986), քաղաքական պետական գործիչ։
* **[[Հովհաննես Սարուխանյան (այլ կիրառումներ)|Հովհաննես Սարուխանյան]]**
** Հովհաննես Հովհաննեսի Սարուխանյան (ծնվ․ 1964), մանկաբույժ։
** Հովհաննես Սարգսի Սարուխանյան (1882-1920), բոլշևիկ հեղափոխական։
** Հովհաննես Վազգենի Սարուխանյան (1938-2022), վիրաբույժ։
* Մարտիրոս Սարուխանյան (1873-1895), ազգային-ազատագրական շարժման գործիչ։
* Նորայր Բագրատի Սարուխանյան (ծնվ․ 1935), պատմաբան, հրապարակախոս։
* Նունե Գառնիկի Սարուխանյան (ծնվ․ 1962), գիտնական, գյուղատնտես։
* Վազգեն Հովհաննեսի Սարուխանյան (1910-1973), վիրաբույժ։ 
* Վլադիմիր Սարուխանյան (ծնվ․ 1989), բռնցքամարտիկ։
* Վրեժ Սարուխանյան (ծնվ․ 1952), արձակագիր, բանաստեղծ, լրագրող։
* Փառանձեմ Գևորգի Սարուխանյան (1906-1988), մանրէաբան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Հիմնական մետաղ

**Հիմնական (ոչ թանկարժեք) մետաղ**, սովորական և էժան մետաղ, ի տարբերություն այնպիսի թանկարժեք մետաղների, ինչպիսիք են ոսկին կամ արծաթը։ Դրամագիտության մեջ մետաղադրամները հաճախ իրենց արժեքը ստանում էին թանկարժեք մետաղի պարունակությունից, սակայն նախկինում և այսօր մետաղադրամներում օգտագործվել են նաև հիմնական մետաղներ։

## Հատուկ սահմանումներ
Ի տարբերություն ազնիվ մետաղների, հիմնական մետաղները տարբերվում են համեմատաբար հեշտ օքսիդացումով կամ կոռոզիայի ենթարկվելով, ինչպես նաև նրանք փոփոխական ռեակցիայի մեջ են մտնում նոսրացված աղաթթվի (HCl) հետ՝ առաջացնելով ջրածին։ Հիմնական մետաղների օրինակներ են երկաթը, նիկելը, կապարը և ցինկը։ Պղինձը ևս համարվում է հիմնական մետաղ, քանի որ այն համեմատաբար հեշտ է օքսիդանում, թեև չի փոխազդում HCl-ի հետ։

Հանքարդյունաբերության և տնտեսագիտության մեջ *հիմնական մետաղներ* տերմինը վերաբերում է արդյունաբերական գունավոր մետաղներին, բացառությամբ թանկարգին մետաղների։ Դրանք են պղինձը, կապարը, նիկելը և ցինկը։

ԱՄՆ-ի մաքսային և սահմանային պաշտպանության գործակալությունը տալիս է առևտրային հիմնական մետաղների ավելի ընդգրկուն սահմանում։ Դրանց ցանկը, բացի պղնձից, կապարից, նիկելից և ցինկից, ներառում է հետևյալ մետաղները՝ երկաթ և պողպատ (համաձուլվածք), ալյումին, անագ, վոլֆրամ, մոլիբդեն, տանտալ, կոբալտ, բիսմութ, կադմիում, տիտան, ցիրկոնիում, ծարիր, մանգան, բերիլիում, քրոմ, գերմանիում, վանադիում, գալիում, հաֆնիում, ինդիում, նիոբիում, ռենիում, թալիում և դրանց համաձուլվածքները։

## Այլ կիրառումներ
Գալվանապատված մետաղական արտադրանքի համատեքստում հիմնական մետաղն ընկած է գալվանածածկող մետաղի հիմքում, ինչպես պղինձը արծաթի հիմքում է Շեֆիլդյան հին պնակի մեջ։

## Տես նաև
* Լոնդոնի մետաղների բորսա
* Փիլիսոփայական քար

## Ծանոթագրություններ

## Արտաքին հղումներ
* Գունավոր մետաղների գների գծապատկերներ

Կատեգորիա:Դրամի արտադրություն
Կատեգորիա:Թեթև մետաղներ
Կատեգորիա:Հանքային գործ
Կատեգորիա:Մետալուրգիա
Կատեգորիա:Մետաղադրամների արտադրություն
Կատեգորիա:Մետաղներ
Կատեգորիա:Նյութագիտություն
Կատեգորիա:Ֆոնդային բորսաներ
Քրիս Բերդ

**Քրիստոֆեր Պատրիկ (Քրիս) Բերդ** (,), հյուսիսիռլանդացի ֆուտբոլիստ, որը խաղացել է պաշտպանի դիրքում։ Հանդես է եկել Հյուսիսային Իռլանդիայի ազգային հավաքականում։ Անցկացրած հանդիպումների քանակով ընդգրկվել է Հյուսիսային Իռլանդիայի հավաքականի պատմության առաջատարների տասնյակում։

## Ակումբային կարիերա
Բերդը կարիերան սկսել է հյուսիսիռլանդական «Բալլիմեն Յունայթեդ» ակումբում, իսկ 1998 թվականին տեղափոխվել է «Սաութհեմփթոն»։

Նրա նորամուտը «սրբերի» հիմնական կազմում կայացել է 2003 թվականի մարտի 22-ին «Աստոն Վիլլայի» դեմ խաղում։ Մեկնարկային կազմում իր առաջին հանդիպումը Քրիսն անցկացրել է «Մանչեսթեր Սիթիի» դեմ 2002/03 մրցաշրջանի վերջին տուրի խաղում։ Մեկ շաբաթ անց խաղադաշտ է դուրս եկել Անգլիայի գավաթի եզրափակչում, որում «Սաութհեմփթոնը» 0:1 հաշվով զիջել է «Արսենալին», սակայն Բերդը ճանաչվել է այդ խաղում «սրբերի» կազմում լավագույն խաղացող։

2003 և 2004 թվականներին վարձավճարով հանդես է եկել համապատասխանաբար «Ուոլսոլում» և «Ուոթֆորդում»։

2006 թվականի նոյեմբերի 25-ին «Սաութհեմփթոնի» կազմում իր 50-րդ հանդիպման ժամանակ պրոֆեսիոնալ կարիերայի առաջին գոլն է խփել «Լուտոն Թաունի» դարպասը։

Ողջ 2006/07 մրցաշրջանն անցկացրել է կենտրոնական պաշտպանի դիրքում։ Նա նաև ճանաչվել է «Սաութեմփթոնի» մրցաշրջանի լավագույն ֆուտբոլիստ։

2007 թվականի հուլիսի 12-ին Քրիսը տեղափոխվել է Պրեմիեր լիգայի «Ֆուլհեմ» ակումբ։ Տրանսֆերի գումարը կազմել է 3,025 միլիոն ֆունտ ստերլինգ։ Ի սկզբանե ստացել էր «34» համարի մարզաշապիկը, սակայն 2009/10 մրցաշրջանի մեկնարկից առաջ սկսել է հանդես գալ «6» համարի մարզաշապիկով։ Դիքսոն Էտուհուի և Դենի Մերֆիի վնասվածքների պատճառով 2009/10 մրցաշրջանում նա հաճախ է հանդես եկել կենտրոնական կիսապաշտպանի դիրքում, սակայն վերջիններիս շարք վերադառնալուց հետո վերադարձել է իր սիրելի դիրքը պաշտպանության աջ եզրում։ 2010 թվականի մայիսի 12-ին Քրիսը խաղադաշտ է դուրս եկել Եվրոպայի լիգայի եզրափակչում, որում «դաչնիկները» 2:1 հաշվով զիջել են Մադրիդի «Ատլետիկոյին»։

2010 թվականի սեպտեմբերի 14-ին Քրիսը նոր պայմանագիր է կնքել «Ֆուլհեմի» հետ մինչև 2013 թվականը։

## Կարիերա հավաքականում
Ազգային հավաքականում իր նորամուտը նշել է 2003 թվականի հունիսին։ Այդ ժամանակից ի վեր պարբերաբար հրավիրվել է նրա կազմ՝ անցկացնելով ավելի քան 70 հանդիպում։

## Անձնական կյանք
2010 թվականի սեպտեմբերին Ռաշարկինում Քրիսի մոր տան պատուհանին մոլոտովի կոկտեյլ է նետվել։ Հաղորդվում է, որ դա ուլստերի լոյալիստների ձեռքի գործն է (Քրիսի մայրը կաթոլիկ է)։

## Ծանոթագրություններ

## Արտաքին հղումներ
* Профиль футболиста на официальном сайте «Фулхэма»
* 
* 
* 
* 

 
Կատեգորիա:Բարնլիի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Ֆուլհեմի ֆուտբոլիստներ
Վրացական մանեթի

**Վրացական մանեթի, վրացական ռուբլի** (), Վրաստանի դեմոկրատական հանրապետության դրամական միավորը 1919-1921 թվականներին և Վրացական Սոցիալիստական Խորհրդային Հանրապետության դրամական միավորը 1921-1923 թվականներին։

## Պատմություն
1918 թվականի փետրվարին սկսվել է Անդրկովկասյան կոմիսարիատի պարտատոմսերի (զակբոնների)  թողարկումը, որոնք պայմանագրային հիմունքներով բաշխվում էին Վրաստանի, Ադրբեջանի և Հայաստանի միջև։ Անդրկովկասյան Դեմոկրատական Ֆեդերատիվ Հանրապետության փլուզումից և 1918 թվականի մայիսին երեք անկախ հանրապետությունների հռչակումից հետո զակբոնների թողարկումը շարունակվել է մինչև 1919 թվականի սեպտեմբեր։ Բացի զակբոններից, շրջանառության մեջ օգտագործվել են Ռուսական կայսրության և թուրքական լիրայի թղթադրամները։

1919 թվականի հունվարին Նոյ Ժորդանիայի կառավարությունը թողարկել է Վրաստանի Հանրապետության գանձապետարանի պարտատոմսերը, իսկ նույն թվականի հուլիսին սկսվել է թղթադրամների թողարկումը։ Շրջանառության մեջ եղած բոլոր փողերը շարունակել են օգտագործվել։ Բոլոր թղթադրամների վրա, բացառությամբ 50 կոպեկի, կար գրություն՝ *«Շրջանառության մեջ է ռուսական վարկային տոմսերին հավասար»*։ Նույն թվականին շրջանառության մեջ են դրվել Բաթումի գանձապետարանի և Տղիբուլի հանքերի դրամական միավորները։

1921 թվականի փետրվարին խորհրդային զորքերը մտել են Թիֆլիս, և հռչակվել է խորհրդային հանրապետություն։ Նույն թվականին սկսվել է նոր՝ խորհրդային փողերի թողարկումը։ Շրջանառության մեջ շարունակել են մնալ նախկինում թողարկված բոլոր թղթադրամները, բացառությամբ 1919 թվականի գանձապետական պարտատոմսերի, ինչպես նաև Բաթումի գանձապետարանի և Տղիբուլի հանքերի թողարկումների, որոնք չեղարկվել են։ Վրաստանում ընդունվել են սովզնակերը․ 1922 թվականի նոյեմբերին 100 ռուբլին փոխանակվել է 1,25 վրացական ռուբլու հետ։

1923 թվականի հունվարի 10-ին սկսվել է փողային ռեֆորմ, որը միասնականացրել է Անդրկովկասի դրամական շրջանառությունը։ Դադարեցվել են Վրաստանի, Հայաստանի և Ադրբեջանի թողարկումները, շրջանառության մեջ են դրվել Անդրկովկասի Սոցիալիստական Խորհրդային Հանրապետության թղթադրամները (Անդրկովկասյան երկրորդ ռուբլի, զակդենզնակ)։ Փոխանակումն իրականացվել է 1:1 հարաբերակցությամբ։ Փոխանակման ժամկետը սկզբում սահմանվել է 1923 թվականի հունվարի 10-ից մինչև մարտի 10-ը, սակայն այնուհետև երկարացվել է մինչև 1924 թվականի ապրիլի 10-ը։

## Թղթադրամներ
### Դեմոկրատական հանրապետության թղթադրամներ




### Բաթումի գանձապետական մետաղադրամներ
Թողարկվել են 1, 3, 5, 10, 25 և 50 ռուբլու մետաղադրամներ։

### Տղիբուլի հանքերի թողարկում
Թողարկվել են 50 կոպեկի, 1, 3, 5 և 10 ռուբլու մետաղադրամներ։

### Խորհրդային հանրապետության թղթադրամներ
1921 թվականին թողարկվել է 5000 ռուբլու թղթադրամ, 1922 թվականին՝ 10 000 ռուբլու։ 1922 թվականին թողարկվել են նաև Ժողովրդական բանկի 100 000, 500 000, 1 000 000 և 5 000 000 ռուբլու պարտատոմսեր։

## Ծանոթագրություններ

## Գրականություն
* 
* 

Կատեգորիա:1919 հիմնադրումներ Վրաստանում
Կատեգորիա:1923 կազմալուծումներ
Կատեգորիա:Ասիական արժույթներ
Կատեգորիա:Եվրոպական արժույթներ
Կատեգորիա:Շրջանառությունից հանված դրամներ
Կատեգորիա:Վրաստանի դեմոկրատական հանրապետություն
Կատեգորիա:Վրաստանի դրամական միավորներ
Կատեգորիա:Վրաստանի պատմություն
Կատեգորիա:Վրաստանի տնտեսություն
Խաղողատնկիչ մեքենա

**Խաղողատնկիչ մեքենա**, խաղողի վազի, նռնենու, թզենու և այլ տնկիներ տնկող կախովի մեքենա։ 

## Նկարագրություն
Խաղողատնկիչ մեքենայի հիմնական բանող մարմիններն են դանակաձև խոփիկով տնկման ապարատը, բուկլից իրանները, պարարտանյութի բունկերը, տափանող գլդոնները, սկավառակավոր ակոսագծիչները։ 

Խաղողատնկիչ մեքենայով բացում են տնկման բներ, դրանց մեջ տնկիներ տնկում, ինքնահոսով պարարտանյութ լցնում և տափանում։ Հետագայում տնկիները նաև բուկլից են անում։ Խաղողատնկիչ մեքենան միացքավորում են 3 և 4 քարշային դասի թրթուրավոր տրակտորների հետ։ Միջշարային լայնությունը 2–3 մ է, բներինը՝ 50 սմ։ Խաղողատնկիչ մեքենայի արտադրողականությունը 0,8 հա/ժ է։

Կատեգորիա:Գյուղատնտեսություն
Կատեգորիա:Ագրոտեխնիկա
Հիփոթեքի չեղարկում

**Հիփոթեքի չեղարկում** (), Ամերիկայի Միացյալ Նահանգներում հիփոթեքային խարդախության տեսակ։

## Նկարագրություն
Այս խաբեության ժամանակ կազմակերպիչը նախ համոզում է հիփոթեքի սեփականատիրոջը (վարկատուին), որ պայմանագրով կնքված պարտքը արժեթղթի, վստահության պայմանագրի կամ ստորագրված վարկի այլ փաստաթղթերում անվավեր է կամ իրավաբանորեն անիրագործելի՝ սովորաբար ենթադրյալ տեխնիկական հատկանիշների համակցությամբ։ Այս որոշման կողմնակիցները պարտքի վերացման հիմնավորումը հաճախ կապում են որոշակի մեթոդների վարկավորման անօրինականության, Դաշնային պահուստների համակարգի և Ամերիկայի Միացյալ Նահանգների դրամավարկային համակարգի հետ։ Մի շարք անօրինական մանևրների միջոցով, որոնք ներառում են տրաստի ստեղծում, պահանջ-նամակ և սեփականության կեղծ վերահանձնում, կազմակերպիչները և հիփոթեքի սկզբնական տերը պայմանավորվում են ստեղծել վարկերից և բեռից զերծ իրավունքի տպավորություն, որպեսզի գույքի համար մեկ այլ վարկ ձևակերպվի։

Ամերիկայի Միացյալ Նահանգների Հետաքննությունների դաշնային բյուրոն հատուկ նախազգուշացումներ է տվել այս տեսակի խարդախության վերաբերյալ։

*The Dorean Group*-ն այս տեսակի խարդախության հայտնի կազմակերպիչ խթանողն է։

## Ծանոթագրություններ

Կատեգորիա:Հիպոթեք
Կատեգորիա:Ֆինանսական խարդախություն
Սուդանական դինար

**Դինար**, Սուդանի արժույթը 1992-2007 թվականների ընթացքում։ Նրա ISO 4217 եղել է «SDD», սակայն այն պաշտոնական ենթամիավորներ չի ունեցել։ Այն փոխարինել է սուդանական առաջին ֆունտին, սակայն իր հերթին փոխարինվել է սուդանական երկրորդ ֆունտով։

## Պատմություն
Դինարը փոխարինել է սուդանական առաջին ֆունտին (SDP) 1992 թվականի հունիսի 8-ին՝ 1 SD= £S.10 փոխարժեքով։ 2007 թվականի հունվարի 10-ին սուդանական երկրորդ ֆունտն է ներկայացվել՝ 1 ֆունտ=100 դինար փոխարժեքով։ Ըստ Սուդանի կենտրոնական բանկի՝ դինարը պետք է դադարեր կիրառվել վեցամսյա անցումային շրջանից հետո։ Իսկ անցումային շրջանում ֆունտը և դինարը պետք է ընդունվեին որպես օրինական արժույթ։ Սուդանի կենտրոնական բանկը սկսել է նոր արժույթը շրջանառել առևտրային բանկերի միջոցով և 2007 թվականին թղթադրամների խմբաքանակ է ուղարկել հարավ։ Սուդանական երկրորդ ֆունտը օրինական արժույթ է դարձել 2007 թվականի հուլիսի 1-ին։

## Մետաղադրամներ
Մետաղադրամները հատվել են ¼, ½, 1, 2, 5, 10, 20 և 50 սուդանական դինար անվանական արժեքներով։ Մետաղադրամների չափերը տարիների ընթացքում փոփոխվել են՝ 2001-2003 թվականների մետաղադրամները ավելի փոքր են եղել, քան 1994-1999 թվականների մետաղադրամները։ Աղբյուրներից մեկի համաձայն երկու մետաղից կազմված 50 և 100 սուդանական դինար անվանական արժեքներով մետաղադրամներ են նախատեսվել, սակայն դրանք չեն թողարկվել՝ պայմանավորվախ երկրորդ ֆունտի ներկայացմամբ։

## Թղթադրամներ
Թղթադրամները թողարկվել են 5, 10, 25, 50, 100, 200, 500, 1000, 2000 և 5000 սուդանական դինար անվանական արժեքներով։ Ամենափոքր անվանական արժեքով թղթադրամները շրջանառությունից հանվել են 2000 թվականի հունվարի 1-ին այն պատճառաբանությամբ, որ շատ օգտագործված թղթադրամները կարող են հիվանդություններ տարածել։ Հին ֆունտերը շրջանառվել են դինարի հետ միասին։

## Պատմական փոխարժեքներ
1995-2004 թվականների ընթացքում ԱՄՆ դոլարի համեմատ սուդանական դինարի փոխարժեքները ՝ տես այստեղ։

## Տես նաև
* Սուդանի տնտեսություն

## Ծանոթագրություններ

## Արտաքին հղումներ
* The banknotes of Sudan (Sudanese dinar) 
* The banknotes of Sudan (Sudanese pound) 

Կատեգորիա:Աֆրիկյան արժույթներ
Կատեգորիա:Դինար
Կատեգորիա:Դրամական միավորներ
Կատեգորիա:Շրջանառությունից հանված դրամներ
CyberCash

**CyberCash, Inc.**，էլեկտրոնային առևտրի առցանց վճարային ծառայություն, որի կենտրոնակայանը գտնվում է Վիրջինիա նահանգի Ռեստոն քաղաքում։ Այն հիմնադրվել է 1994 թվականի օգոստոսին Դանիել Կ. Լինչի (որը եղել է խորհրդի նախագահը), Ուիլյամ Ն․ Մելթոնի (որը եղել է նախագահը և գործադիր տնօրենը, իսկ ավելի ուշ՝ խորհրդի նախագահը), Սթիվ Քրոքերի (CTO) և Բրյուս Գ. Ուիլսոնի կողմից։ Ընկերությունն ի սկզբանե սպառողներին տրամադրել է առցանց դրամապանակի ծրագրակազմ, իսկ վաճառողներին՝ ծրագրային ապահովում՝ վարկային քարտերի վճարումներ ընդունելու համար։ Ավելի ուշ նրանք լրացուցիչ առաջարկել են նաև CyberCoin-ը, որը միկրովճարման համակարգ է։ Այն մոդելավորվել է Քարնեգի Մելոնի համալսարանում NetBill հետազոտական նախագծի հիման վրա, որը նրանք հետագայում լիցենզավորել են։

Այդ ժամանակ ԱՄՆ կառավարությունը մցրել է կարճաժամկետ սահմանափակում գաղտնագրության արտահանման վրա՝ անօրինական դարձնելով Միացյալ Նահանգներից դուրս գաղտնագրման տեխնոլոգիաների տրամադրումը։ CyberCash-ը թույլտվություն է ստացել պետդեպարտամենտից, որը եկել է այն եզրակացության, որ ավելի հեշտ կլինի զրոյից ստեղծել կոդավորման տեխնոլոգիա, քան այն հանել Cyber-Cash ծրագրակազմից։

1995 թվականին ընկերությունն առաջարկել է RFC 1898՝ CyberCash վարկային քարտի արձանագրություն 0.8 տարբերակով։ Ընկերությունը պաշտոնապես ստեղծվել է 1996 թվականի փետրվարի 19-ին, որը կոչվել է CYCH, իսկ նրա բաժնետոմսերն աճել են 79%-ով առևտրի առաջին օրը։ 1998 թվականին CyberCash-ը գնել է ICVerify-ը, որը հանդիսացել է համակարգչային հիմքով վարկային քարտերի մշակման ծրագրային ապահովման արտադրողը, իսկ 1999 թվականին իր շարքին ավելացրել է ևս մեկ ծրագրային ապահովման ընկերություն՝ գնելով Tellan Software-ը։ 2000 թվականի հունվարին Maxus մականունով ռուս դեռահաս հաքերը հայտարարել է, որ կոտրել է CyberCash-ի ICVerify հավելվածը, ընկերությունը հերքել է դա՝ ասելով, որ ICVerify-ը նույնիսկ չի օգտագործվել ենթադրաբար կոտրված կազմակերպության կողմից։

2000 թվականի հունվարի 1-ին CyberCash-ի ICVerify հավելվածի շատ օգտվողներ զոհ են դարձել Y2K սխալի պատճառով, որն առաջացրել է վարկային քարտերի վճարումների կրկնակի գրանցում իրենց համակարգի միջոցով։ Չնայած CyberCash-ն արդեն թողարկել է ծրագրային ապահովման թարմացում, որը համատեղելի է Y2K-ի հետ, շատ օգտվողներ դեռ չեն ներբեռնել այն։

## Սնանկություն
2001 թվականի մարտի 11-ին ընկերությունը հայտարարել է Գլուխ 11-ի սնանկության մասին։ 2005 թվականի նոյեմբերի 21-ին PayPal-ը (արդեն eBay ընկերություն) ձեռք է բերել VeriSign վճարային ծառայությունները, ներառյալ Cybercash-ը։

## Տես նաև
*Թվային արժույթ

## Ծանոթագրություններ

## Արտաքին հղումներ
*CyberCash-ը բացում է ցանցի հասանելիությունը փոքր փոխանցումների համար
*Cleever՝ էլեկտրոնային առևտրի վճարման եղանակ
*Cybercash-ը վիճարկում է հաքերի հայտարարությունը
*CyberCash-ը անցնում է բարակ դրամապանակի

Կատեգորիա:Վճարային համակարգեր
Պերուի կենտրոնական պահուստային բանկ

**Պերուի կենտրոնական պահուստային բանկ** (), Պերուի կենտրոնական բանկ։

## Պատմություն
250px|thumb|Առաջին նախագահ Էուլոխիո Ռոմերո Սալսեդոն:
250px|thumb|Գործող նախագահ Խուլիո Վելարդե Ֆլորես
1822 թվականին Սան Մարտինի կողմից հիմնադրված Ազատագրման բանկը սկսել է թղթադրամներ թողարկել։ Թողարկման ծավալը նշանակալի չէր, և արդեն 1823 թվականին բանկը լուծարվել է։

1863 թվականին Պրովիդենսիայի մասնավոր բանկը սկսել է թղթադրամներ թողարկել։ Այնուհետև թղթադրամներ սկսել են թողարկել այլ բանկեր ևս՝ անգլո-պերուական բանկը, Լոնդոնի և Հարավային Ամերիկայի բանկը, Արեկիպա բանկը և այլն։ 1880 թվականին սկսվել է Պերուի վարչական խորհրդի թղթադրամների թողարկումը։

1922 թվականին ստեղծվել է Պերուի պահուստային բանկը, որը ստացել է թողարկման բացառիկ իրավունք։ 1931 թվականին բանկը վերակազմավորվել է Պերուի կենտրոնական պահուստային բանկի։ 1962 թվականին բանկը պետականացվել է։

Սահմանադրությունը նշում է, որ Կենտրոնական պահուստային բանկի նպատակը դրամական կայունության պահպանումն է։ Կենտրոնական պահուստային բանկի տարեկան նպատակային գնաճը 2.0 տոկոս է՝ մեկ տոկոսային կետով դեպի վեր և ներքև հանդուրժողականությամբ. նրա քաղաքականությունն ուղղված է այդ նպատակին հասնելուն։

Սահմանադրությամբ Կենտրոնական պահուստային բանկին են վերապահված նաև հետևյալ գործառույթները՝ ֆինանսական համակարգի արժույթի և վարկի կարգավորում, նրա խնամքի տակ գտնվող միջազգային պահուստների կառավարում, թղթադրամների և մետաղադրամների թողարկում, ազգային ֆինանսների վերաբերյալ երկրին կանոնավոր հաշվետվության ներկայացում և ֆոնդերի շահութաբերության կառավարում։

## Նախագահներ
* Էուլոխիո Ռոմերո Սալսեդո, 1922-1925 թթ․
* Ագուստին դե լա Տորե Գոնսալես, 1926-1927 թթ․
* Էուլոխիո Ռոմերո Սալսեդո, 1928-1929 թթ․
* Էնրիկե Ֆերեյրոս, 1930-1931 թթ․
* Մանուել Ավգուստո Օլաեչեա, 1931-1934 թթ․
* Մանուել Պրադո Ուգարտեչե, 1934-1939 թթ․
* Ֆերնանդո Գազոնի, 1939-1945 թթ․
* Ֆրանցիսկո Տուդելա Վարելա, 1945-1948 թթ․
* Պեդրո Բելտրան Էսպանտոզո, 1948-1950 թթ․
* Կլեմենտե դե Ալթհաուս Դարտնել, 1950-1952 թթ․
* Դանիել Օլաեչեա, 1952 թ․
* Անդրես Ֆ. Դասո, 1952-1958 թթ․
* Էնրիկե Բելիդո, 1959-1964 թթ․
* Ալֆրեդո Կ. Ֆերեյրոս, 1964-1966 թթ․
* Խոսե Մորալես Ուրրեստե, 1968 թ․
* Կառլոս Վիդալ, 1968 թ․
* Ալֆրեդո Ռոդրիգես Մարտինես, 1968-1969 թթ․
* Էմիլիո Ջ. Բարետո, 1969-1975 թթ․
* Կառլոս Սանտիստևան դե Նորիեգա, 1975-1977 թթ․
* Հերման դե լա Մուլանա Գուզման, 1977-1978 թթ․
* Մանուել Մորեյրա Լորեդո, 1978-1980 թթ․
* Ռիչարդ Ուեբ Դուարտե, 1980-1985 թթ․
* Լիոնել Ֆիգերոա Ռամիրես, 1985-1987 թթ․
* Պեդրո Կորոնադո Լաբո, 1987-1990 թթ․
* Խորխե Չավես Ալվարես, 1990-1992 թթ․
* Հերման Սուարես Չավես, 1992-2001 թթ․
* Ռիչարդ Ուեբ Դուարտե, 2001-2003 թթ․
* Խավիեր Սիլվա Ռուետե, 2003-2004 թթ․
* Օսկար Դանկուր Մասիաս, 2004-2006 թթ․
* Խուլիո Վելարդե Ֆլորես, 2006 թ․-
Աղբյուր՝

## Տես նաև
* Պերուի տնտեսություն
* Կենտրոնական բանկերի ցանկ

## Ծանոթագրություններ

## Գրականություն
* 

## Արտաքին հղումներ
* Պերուի կենտրոնական պահուստային բանկի պաշտոնական կայք

Կատեգորիա:1922 հիմնադրումներ
Կատեգորիա:1922 հիմնադրումներ Պերուում
Կատեգորիա:1922 հիմնադրված կազմակերպություններ
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Հարավային Ամերիկա
Կատեգորիա:Պերու